Paša Jigit-beg
Paša Jigit-beg bio je prvi krajišnik Skopskog krajišta od 1392. do 1414. Porijeklom je bio iz Saruhana. Na mjestu krajišnika naslijedio ga je Ishak-beg. Bio je jedan od osmanlijskih vojskovođa tokom Kosovske bitke. U proljeće 1390, izvršio je dvije provale u Bosnu. Vuk Branković, koji je nakon Kosovske bitke nastavio pružati otpor Osmanlijama, bio im je primoran davati danak i predati neke gradove, uključujući i Skoplje 6. januara 1392, nakon čega grad postaje polazna tačka za osmanlijske upade u Bosnu, Srbiju, Zetu i Albaniju. Iste godine osnovano je Skopsko krajište, a Jigit-beg je proglašen krajišnikom. Na to područje naseljeni su Juruci iz Saruhana. Umro je u Skoplju i pokopan je u turbetu u haremu Medah džamije. I džamija i turbe porušeni su tokom Drugog svjetskog rata. Iza sebe je ostavio sina Turahan-bega.